VIIENDA KOOSSEISU

OTSUS

Haapsalu,			26. oktoober 2007 nr 157

Vara võõrandamine otsustuskorras
(Aida tn II, Haapsalu)

Võttes arvesse linnavalitsuse ettepanekut ja juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise kord” p 15.4, kohaliku omavalitsuse korralduse seaduse § 6 lg 1, § 22 lg 1 p 37, Haapsalu põhimääruse § 12 lg 1 p 43, § 54 lg 3 ning haldusmenetluse seadusest, Haapsalu Linnavolikogu otsustab:

1.	Müüa otsustuskorras OÜ-le Fortem Holding (reg kood 10541642, aadress Viadukti 14, 11313 Tallinn) Haapsalu linna omandis olev kinnistu järgmiste andmetega:
	-	kinnistu registriosa number 2419232;
	-	katastriüksuse aadress Aida tn II, Haapsalu, Läänemaa;
	-	katastriüksuse number 18301:018:0044;
	-	katastriüksuse pindala 686 m2;
	-	maakasutuse sihtotstarve: tootmishoonete maa.

2. Kinnistu müüa hinnaga 37 730 (kolmkümmend seitse tuhat seitsesada kolmkümmend) Eesti krooni.

3. Kinnistu ostuhind Eesti kroonides tuleb punktis 1 nimetatud Ostjal tasuda ja kanda hiljemalt kinnistu müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 SEB Eesti Ühispangas või notari deposiitkontole või esitada panga kinnitus, milles pank kohustub ostuhinna tasuma 3 (kolme) pangapäeva jooksul peale kinnistu müügilepingu sõlmimist. Kinnistu notariaalne müügileping tuleb Ostjal sõlmida 30 (kolmekümne) päeva jooksul otsuse Ostjale teatavakstegemisest, s.t 30 (kolmekümne) päeva jooksul otsuse kättesaamise päevale järgnevast päevast arvates. Nimetatud tähtaja jooksul kinnistu müügilepingu mittesõlmimisel otsuse p 1 nimetatud Ostja poolt kuulub otsus Haapsalu Linnavolikogu poolt kehtetuks tunnistamisele vastava otsuse tegemise teel.

4.	Notaritasu kinnistu ostu-müügilepingu vormistamise eest maksab Ostja.

5.	Volitada Haapsalu linna nimel ostu-müügilepingule alla kirjutama maaregistri spetsialist Marju Kohtring.

6.	Linnavolikogu kantseleil teha otsus teatavaks Ostjale koopia väljastamisega posti teel tähtkirjaga.

7.	Otsus jõustub teatavakstegemisest.

8.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Arder Väli
Volikogu esimees

SELETUSKIRI
Eelnõule „Vara võõrandamine otsustuskorras(Aida tn II, Haapsalu)“

Haapsalu linna omandis on kinnistu registriosa nr 2419232, mille katastriüksuse aadress on Aida tänav II, Haapsalu, Läänemaa, katastritunnus 18301:018:0044, pindala 686 m2, maakasutuse sihtotstarve 100% tootmishoonete maa. Aida tn 2, 3, 5, 7, 9, 11 ja Oja tn 1, 2, 6a detailplaneering nägi ette osaliselt Aida tänava likvideerimise ja osaliselt ümberkruntimise, mille käigus Aida tänav II krunt liidetakse Aida tn 9 krundile. Aida tänav II tänavamaa ei ole enam kohalikule omavalitsusele seatud ülesannete täitmiseks vajalik. Aida tn 9 katastriüksus kuulub Osaühingule Fortem Holding, kes on esitanud linnavalitsusele avalduse kinnistu reg nr 2419132 ostmiseks.

1 m² maa hinnaks on arvestatud 55 krooni. Linnavalitsus teeb ettepaneku eelnõu otsusena vastu võtta.

Martin Schwindt
Aselinnapea